ПРИЛОГ 5.

СЛОЖЕНИ ПОСЛОВНИ ПЛАН

А. ОПШТЕ СМЕРНИЦЕ

Овај образац, заједно са *excel* табелом, чини пословни план, који мора бити попуњен у складу са изнетим упутствима, и предат Управи за аграрна плаћања. На основу ових докумената вршиће се процена економске одрживости подносиоца захтева и економске одрживости самог пројекта који је предмет захтева за финансијску помоћ из ИПАРД II Програма.

Пословни план треба да се достави у једном оригиналном примерку (неопходно је да се попуне оба формулара у складу са приложеним упутствима и да се нумерише свака страница пословног плана). Електронска верзија се користи за попуњавање *excel* табела (објављене на веб сајту Управе за аграрна плаћања, [**http://www.uap.gov.rs**](http://www.uap.gov.rs)). Попуњене *excel* табеле такође морају да се доставе и на *CD*-у (у случају неслагања између штампаног документа и документа на *CD*-у, штампани образац ће бити релевантан).

Свака страница пословног плана треба да буде нумерисана од стране подносиоца захтева. Додатни редови могу се уметнути у табеле које се налазе у обрасцу УАП02-01.15.02 у складу са сврхом Пословног плана. Ако подносилац захтева не може да достави одређене податке у описном делу захтеваних табела Пословног плана, он/она треба да обележи релевантно поље са ,,/” и да пружи објашњење зашто нису достављени подаци.

1. РЕЗИМЕ ПОСЛОВНОГ ПЛАНА

Резиме пословног плана пружа сажети преглед кључних информација које се тичу основних пословних активности и планираних инвестиција (кратак опис производа/услуга, кључне информације о процесу производње, сумирани резултат истраживања тржишта и финансијских ефеката). Овај део треба да се састави тек пошто се изради целокупан Пословни план и треба га унети као прво поглавље, зато што се у њему сумирају кључни резултати Пословног плана.

2. ОПШТИ ПОДАЦИ

2.1. Подаци о подносиоцу захтева

*Попунити табелу ,,2.1. Подаци о подносиоцу захтева”, дату у excel формату.*

2.2. Контакт подаци о консултанту

*Попунити табелу ,,2.2. Контакт подаци о консултанту", дату у excel формату*

2.3. Подаци о пројекту

*Попунити табелу ,,2.3. Подаци о пројекту” дату у excel формату.*

2.3.1. Опис пројекта

Овај део Пословног плана треба да одреди врсту одабране инвестиције и да опише услугу/е које подносилац намерава да произведе/пружи по добијању инвестиције. Нагласити да ли је циљ надоградња/проширење постојећег пружања услуга, покретање нове услуге или се пројекат не односи на постојеће операције.

Када се износи опис, имати на уму да све инвестиције под Мером 7: Диверзификација пољопривредних газдинстава и развој пословања, морају бити наведене у Прилогу 1 – Листа прихватљивих трошкова и инвестиција овог правилника.

Описати сврху инвестиције и објаснити које циљеве она треба да подржи, нпр: обезбеђивање усаглашености са релевантним стандардима, нове тржишне могућности, итд.

2.3.2. Процена потражње

Објаснити зашто се очекује да постоји потражња за одређеном услугом у релевантним услуга(ма) и приказати како је потражња процењена. Представити релевантне трендове потражње. У случају да су квантитативни подаци доступни, описати их и навести њихове изворе. Навести постојеће клијенте или, у случају нових операција, планиране клијенте.

2.3.3. Циљеви пројекта

Описати пројекат у складу са циљевима одабраним у обрасцу Захтева.

2.3.4. План реализације инвестиције (временски распоред)

Описати главне активности и планирани временски распоред реализације инвестиције.

* Планирани датум почетка инвестиције;
* Планирани датум завршетка инвестиције;
* Трајање активности по месецима.

*За описивање инвестиционог плана, користити податке из табеле ,,2.3. Подаци о пројекту”.*

3.ПРОИЗВОДЊА/ПРУЖАЊЕ УСЛУГА

3.1. Опис

Приложити кратак преглед производње/пружања услуга. Назначити постојеће капацитете и објаснити потребу за инвестицијом у нови пројекат.

*Попунити табелу ,,3.1. Подаци о земљишту и броју животиња" (унети податке само ако подносилац има земљиште или животиње), дату у excel формату.*

3.3. Структура и обим производње/пружања услуга

Табела треба да представи постојећи обим производње/пружања услуга за сваки производ, ако се инвестиција односи на постојећу производњу/пружање услуга, и планирани обим пружања услуга за сваку услугу у мерним јединицама за сваку годину периода имплементације пројекта.

*Попунити табелу ,,3.3. Структура и обим производње/пружања услуга” дату у excel формату.*

3.4. Структура и динамика материјалних и нематеријалних трошкова

*Попунити табелу ,,3.4. Структура и динамика материјалних и нематеријалних трошкова” дату у excel формату.*

4. УСКЛАЂЕНОСТ СА СТАНДАРДИМА

У зависности од типа инвестиције укратко описати усклађеност са националним стандардима, релевантним прописима и да ли ће пројекат испунити ЕУ стандаре под Мером 7.5. МЕСТО И ДИСТРИБУЦИЈА

5.1. Опис

У овом делу описује се место где се одвија пословна активност, његова повезаност путевима и стање путева (локални, регионални, аутопут, некатегорисани пут), удаљеност од урбаних центара, удаљеност од продајних места/трговинских центара, доступност извора енергије, снабдевеност водом, итд. У случају планираних нових инвестиција, доставити кратак опис предности описаног места. Описати макро локацију (избор региона), микро локацију (прецизан назив релевантног града унутар региона) и списак потребних дозвола.

6. ЕКОНОМСКА И ФИНАНСИЈСКА АНАЛИЗА

6.1. Приход

6.1.1. План продаје

Описати постојећи квантитет продаје и износ планиране продаје за који се очекује да ће бити постигнут по имплементацији пројекта. Образложити квантитет достављањем детаља о постојећим и будућим капацитетитма. Цене услуга треба да буду назначене и објашњене у складу са ситуацијом на тржишту.

*Попунити табелу ,,6.1.1. План продаје” дату у excel формату.*

6.1.2. Укупни приходи

Уколико постоје приходи од подстицаја, описати их и образложити основу која постоји у националном законодавству за такве подстицаје.

*Попунити табелу ,,6.1.2* *Укупни приход” дату у excel формату.*

6.2. Оперативни трошкови

6.2.1. Обрачун амортизације

*Попунити табелу ,,6.2.1. Обрачун амортизације” дату у excel формату.*

6.2.2. Динамика запослених

Назначити ко руководи свакодневним операцијама и доставити информације о његовом/њеном образовању, доставити дијаграм процеса рада (уколико има више од 10 стално запослених), план запошљавања и квалификациону структуру релевантну за будућу инвестицију.

Укратко описати да ли породично пољопривредно газдинство планира да запосли члана породичног пољопривредног газдинства и/или друге запослене.

*Попунити табелу ,,6.2.2. Динамика запослених” дату у excel формату.*

6.2.3. Оперативни трошкови

*Попунити табелу ,,6.2.3. Оперативни трошкови” према упутствима, дату у excel формату.*

6.3. Структура и распоред инвестиције

6.3.1. Инвестициони план

*Попунити табелу ,,6.3.1. Инвестициони план ” дату у excel формату.*

6.3.2. Извори финансирања

*Попунити табелу ,,6.3.2. Извори финансирања” дату у excel формату.*

6.3.3. Обрачун кредитних обавеза

Описати релевантне кредитне услове, као што су износ кредита, валуту кредита, каматне стопе, услове подизања средстава (распоред подизања и датум коначног подизања), распоред исплата (месечно, квартално, полугодишње, годишње), грејс период и накнаде за кредит. Износ ИПАРД средстава треба да буде укључен у ову табелу, ако ће се иста користити за смањивање кредитних обавеза, у години у којој се очекује прилив. Одвојено приказати обрачун кредитиних обавеза предмета захтева за доделу средстава из ИПАРД програма, од постојећих кредита. Ако постоји распоред исплаћивања за планиране и постојеће зајмове, и њега треба доставити.

*Попунити табелу ,,6.3.3. Обрачун кредитних обавеза” дату у excel формату.*

6.4. Пројекција Биланса успеха

*Попунити табелу ,,6.4. Пројекција Биланса успеха” према упутствима, дату у excel формату.*

6.4.1. Статичка процена ефикасности

Статички приступ процењивању пројекта значи да се ефикасност пројекта анализира на основу коначне суме за репрезентативну годину. Процена статичке ефикасности користи однос ликвидности, однос приход-расход и однос дуг-актива. Информације за обрачун индикатора треба да се узимају из Биланса успеха и Завршног рачуна.

*Попунити табелу ,, 6.4.1. Статичка процена ефикасности”, дату у excel формату.*

6.5. Новчани ток

Извештај о токовима новца треба да представи ликвидност пројекта, што значи да кумулативни износ треба да буде позитиван од прве године до краја трајања пројекта, у супротном пројекат неће моћи да покрије сопствени дуг и стога неће бити прихватљив.

*Попунити табелу ,,6.5. Новчани ток” према упутствима, дату у excel формату.*

7. ЕКОНОМСКА ОЦЕНА ПРОЈЕКТА

7.1. Динамичка оцена пројекта

7.1.1. Економски ток

Пројекат се сматра прихватљивим ако период инвестиционог поврата није дужи од економског века трајања пројекта без преостале вредности пројекта.

*Попунити табелу ,,7.1.1. Економски ток” према упутствима, дату у excel формату.*

7.1.2. Нето садашња вредност и интерна стопа рентабилности

Пројекат је прихватљив ако је нето садашња вредност једнака нули или виша од нуле. Интерна стопа рентабилности (ИСР) је дисконтна стопа која чини да нето садашња вредност свих токова новца из одређеног пројекта буде једнака нули. Пројекат је прихватљив ако је ИСР већа од каматне стопе кредита из ког ће планирана инвестиција бити финансирана, и треба да буде 6% или више.

*Попунити табелу ,,7.1.2. Нето садашња вредност и интерна стопа рентабилности” према упутствима, дату у excel формату.*























